作者:鄭延玉
標題:楚昭王疏者下船・寄生草
內容:從來道要得千軍易，偏求一將難。閒時故把忠臣慢，差時不聽忠臣諫，危時卻要忠臣幹。誰當這借吳雪恨伍將軍，我則索求那扶周攝政姬公旦。(申包胥雲)主公，若子胥領兵前來，切不可與他交戰。你則深溝高壘，緊守城池。等小官直至西秦，借他兵來，那其間內外夾攻，方能取勝。(正末雲)則怕秦昭公不肯借與咱兵，怎生是好？(申包胥雲)主公，想秦、楚舊為親戚之邦，必在借與咱兵，不必疑慮。(正末唱)。